L 228/160
BG
Официален вестник на Европейския съюз
15.9.2023 г.
Времетраенето на анодния ефект, изразено в минути за денонощие на клетка, се получава като произведение на честотата на анодния ефект (брой анодни ефекти/денонощие.клетка) и средната продължителност на анодния ефект (минути/случай): AEM = честота × средна продължителност
(Уравнение 23)
Емисионен фактор: Емисионният фактор за CF4 (определен по метода на времетраенето на анодния ефект, SEFCF4) изразява количеството [kg] CF4, отделено за тон произведен алуминий при дадено дневно времетраене на анодния ефект, минути/ денонощие.клетка.
Емисионният фактор (тегловен дял FC2F6) на C2F6 изразява количеството емисии [kg] на C2F6, определено пропорционално на количеството емисии [kg] на CF4.
Минимално изискване: Използват се специфични за технологията емисионни фактори от Table 2 от настоящото приложение.
Препоръчано подобрение: специфичните за дадена инсталация емисионни фактори за CF4 и C2F6 се определят чрез постоянни или периодични полеви измервания.
За определянето на тези емисионни фактори се прилагат най-добрите промишлени практики, и по-специално най-новите насоки, публикувани от Международния институт за алуминий.
Емисионният фактор също така взема предвид емисии, свързани с ефекти, различни от анодния.
Всеки емисионен фактор се определя с максимална неопределеност ± 15 %.
Емисионните фактори се определят поне веднъж на три години или по-често, когато е необходимо поради съответните промени в инсталацията.
Съответните промени включват промяна в разпределението на продължителността на анодния ефект или промяна в управляващия алгоритъм, засягащ набора от видове анодни ефекти или последователността от действия за прекратяване на анодния ефект.
Таблица 2 Специфични за технологията емисионни фактори, отнесени към данните за дейността за времетраенето на анодния ефект.
Емисионен фактор за CF4 (SEFCF4) [(kg CF4/t алуминий)/ (времетраене на анодния ефект, минути/ денонощие.клетка)]
Емисионен фактор за C2F6 (FC2F6) [t C2F6/ t CF4]
Традиционна технология с предварително изпечени аноди и точково подаване на двуалуминиевия триоксид (PFPB L)
0,122
0,097
Съвременна технология с предварително изпечени аноди и точково подаване на двуалуминиевия триоксид (PFPB M)
0,104
0,057
Съвременна технология с предварително изпечени аноди и точково подаване на двуалуминиевия триоксид без напълно автоматизирани стратегии за намеса във връзка с анодния ефект за емисиите на PFC (PFPB MW)
– (*)
– (*)
Технология с предварително изпечени аноди и централно подаване на двуалуминиевия триоксид (CWPB)
0,143
0,121
Технология с предварително изпечени аноди и странично подаване на двуалуминиевия триоксид (SWPB)
0,233
0,280
Технология на Сьодерберг с вертикални електрозахранващи пръти в анода (VSS)
0,058
0,086
Технология на Сьодерберг с хоризонтални електрозахранващи пръти в анода (HSS)
0,165
0,077
Технология
(*) Инсталацията трябва да определи коефициента чрез собствени измервания.
Ако това е технически неосъществимо или е свързано с неоправдани разходи, се използват стойностите за методиката CWPB.
Б.7.2.
Изчислителен метод Б — метод на база свръхнапрежението
За метода на база свръхнапрежението се използват следните формули: Емисии на CF4 [t] = OVC × (AEO/CE) × PrAl × 0,001 Емисии на C2F6 [t] = емисии на CF4 × FC2F6
(Уравнение 24) (Уравнение 25)
където: OVC
е коефициентът на свръхнапрежение („емисионен фактор“), изразен в kg CF4 за тон произведен алуминий и за mV свръхнапрежение;
AEO
е стойността на свръхнапрежението при анодния ефект за клетка [mV], определена като интеграл от (времето × напрежението над желаното напрежение), разделен на времето (продължителността) на събирането на данни;